Ego Iocerandus dominus Branciduni notum facimus universis presentes litteras inspecturis quod nos in recompensationem dampnorum que intuleramus ecclesie Eduensi et pro remedio anime nostre et antecessorum nostrorum necnon pro anniversario uxoris nostre et nostro in ecclesia Eduensi post obitum nostrum in distributione sexaginta solidorum Divionensium faciendo dedimus et concessimus viris venerabilibus decano et capitulo Eduensi septem libras Divion. annui redditus, easdem in villa nostra de la Porcherece in censibus et costumis ejusdem ville assignantes et de eisdem memoratos decanum et capitulum investientes: promisimus etiam jamdictis decano et capitulo quod nos dictam concessionem a nobili domina uxore nostra et a liberis nostris laudari faciemus et pro posse nostro in pace tenebimus et contra omnes efficaciter garantiemus. In cujus rei testimonium presentes litteras prefatis decano et capitulo concessimus sigilli nostri munimine roboratas. Actum anno gratie Mº CCº XXXº octavo, mense novembri.